**Tumult** *Djævelsk dansant og velspillet så englene synger.*

Hip dansk folkemusik fra den nordiske undergrund hvor genrer flyder naturligt sammen. Nye og gamle danske sange og folkemelodier som orkestret siden 1999 har udviklet med deres helt personlige udtryk og dokumenteret på fire prisnominerede cd'er.
Tumults tekster har deres helt særlige twist med historier som appellerer til den indre billedmager - ofte med et skævt omkvæd som er nemt at synge med på.
Hvor end de spiller skaber de tumult på dansegulvet og undervejs lades publikum ikke i stikken, da Tumults smittende glæde og engagement inviterer alle med til festen.

I 2017 blev vi en trio og tuner musikken i nye retninger. I dette nye format er der kommet mere luft ind i musikken / blevet mere transparent og vi har fået en ny sound. Vores performance er nu præget af at vi står last og brast 3 mand på stribe, hvor Jens udover tromme- perkussion setup også varetager diverse synths og pads.

*Kan dansk folkemusik være hip? Er folkrock en død sild? Og hvordan lyder elektrisk folk?
- Bedøm selv efter mødet med dette spil levende orkester, der dyrker folkemusikkens kraft og glæde.*

**Tumult:**
Jørgen Dickmeiss; violin, mandolin, bodhran, harmonika, vokal
Mikkel Grue; akustisk guitar, elektrisk guitar, dobro, kor
Jens Kristian Dam; trommer, perkussion, synths, kor

**udgivelser:***Walle Gnav* (Go’ Danish Folkmusic 2001)
*Kværn* (Go’ Danish Folkmusic 2004)
*Aldrig får jeg fred* (Go’ Danish Folkmusic 2008)
*Den bagvendte* (Go’ Danish Folkmusic 2014)Tumult har bl.a. spillet på: Tønder festvalen, Spot, Strib Vinterfestival, Langelands-festivalen, Musik over Præstø Fjord, Farsund Festival (Norge), Norrsken Festival (Sverige), Kalaka Folk Festival (Ungarn), Rock an der Eider (Tyskland), Folkbaltica (Tyskland), Prisoverrækkelsesfesten Danish Music Award Folk, Womex (Rotterdam), Vestjysk Vise Festival og meget mere. Derudover har Tumult spillet i Tyskland og været på 2 klubturnéer i Moskva, hvor de har et støt voksende publikum. Siden 2006 har Tumult holdt formen ved godt 50 skolekoncerter årligt i hele landet (for 7.-10. Klasserne). Og har derudover spillet mange festival/club-koncerter i ind- og udland.[www.tumulten.dk](http://www.tumulten.dk" \t "_blank)